**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA ROVIŠĆE**

Matični broj: 02551870 Šifra djelatnosti: 8411

OIB: 02335455291

Rovišće, 15. veljače 2022. Broj IBANA: HR6624020061837500007

**BILJEŠKE UZ FINANCIJSKA IZVJEŠĆA ZA RAZDOBLJE OD 1. SIJEČNJA DO 31. PROSINCA 2022. GODINE**

Prije unošenja podataka u obrasce izvještaja izvršene su provjere i kontrole jesu li proknjižene sve poslovne promjene za zadano izvještajno razdoblje, odnosno je li knjiženje poslovnih promjena obavljeno pravilno temeljem vjerodostojne knjigovodstvene dokumentacije prema propisima i računskom planu.

**BILJEŠKE UZ BILANCU**

Bilješka broj 1.

Pregled stanja i rokova dospijeća dugoročnih i kratkoročnih kredita i zajmova te posebno robnih zajmova i financijskih najmova (leasing) u Tablici 1. Dani zajmovi i primljene otplate, Tablici 2. Primljeni krediti i zajmovi te otplate i Tablici 3. Primljeni robni zajmovi i financijski najmovi

***– Općina Rovišće nije davala zajmove niti se je zaduživala u 2022. godini***

Bilješka broj 2.

Pregled dospjelih kamata na kredite i zajmove u Tablici 4. Dospjele kamate na kredite i zajmove

***– Općina Rovišće nema kamata na kredite i zajmove.***

Bilješka broj 3.

Pregled ostalih ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke, sporovi na sudu koji su u tijeku i slično).

– Općina nema dana kreditna pisma ni hipoteke

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pregled sporova na sudu koji su u tijeku*** | | | | | | | |
| RB | ODVJETNIK | TUŽITELJ | TUŽENIK | RADI | STATUS | PRIHODI | RASHODI |
| 1. | OD Rački i kolege | Općina Rovišće | Hrvatski telekom d.d. Zagreb | Utvrđivanja prava vlasništva | U tijeku | - | - |

Bilješka broj 4.

**B001 –** u Bilanci vrijednost imovine iznosi 55.316.639,48 kn, što je povećanje za 5.794.637,48 u odnosu na početak izvještajnog razdoblja.

**0211 i 0212 -**  na poslovnim objektima povećana je vrijednost za 5.326.088,21 kn.

Imanje u Predavcu u vrijednosti 125.000,00 kn

Centar kulture Predavac stavljen u upotrebu 5.201.088,21.

**0223 –** vrijednost opreme za održavanje i zaštitu povećana je za 54.641,75 kn

Klimatizacija u društvenom domu Rovišće u vrijednosti 53.848,75 kn

Nadzorna kamera za sprječavanje nelegalnog odlaganja otpada 793,00

**0227 –** vrijednost uređaja, strojeva i opreme za ostale namjene povećana je za 299.894,30

Nabavljena je oprema za kuhinju u dječjem vrtiću u vrijednosti 18.870,30 kn

Stroj za odvojeno prikupljanje otpada u vrijednosti 225.000,00 kn

40 komada betonskih koševa za otpatke vrijednosti 54.625,00 kn

Prijenosni zvučnik u vrijednosti 1.399,00 kn

**0262 –** nematerijalna proizvedena imovina, ulaganja u računalne programe 0262 povećanje za 78.249,06 kn u odnosu na prethodnu godinu zbog nabave programskih rješenja za vođenje računovodstva za proračunskog korisnika Dječji vrtić „Palčica“, za implementaciju eura te za proračunsku transparentnost.

**042 -**  sitni inventar u uporabi u odnosu na prošlu godinu imamo povećanje za 32%, a odnosi se na nabavu božićne ukrasne rasvjete kao i božićnih dekoracija, zastava za jarbole, obnova suđa u društvenim domovima, zavjese, stolnjaci, vatrogasni aparati, zaštitne mreže na polivalentnim površinama

**051 -**  građevinski objekti u pripremi ima smanjenje za 3.627.537,46 kn, a odnosi se na prijenos CK Predavac u upotrebu u iznosu od 5.201.088,21 kn, povećanje na Dječji vrtić Palčica u pripremi za 263.235,00 kn, nogostup Rovišće- Kraljevac u iznosu 761.872,00 kn, nogostup Podgroci u iznosu 548.443,75 kn.

**11 –** na žiro-računu na početku izvještajnog razdoblja bilo je 4.246.988,83 kn, a u blagajni 8.558,72 kn. Na kraju izvještajnog razdoblja sa 31. prosinca stanje na žiro-računu kod poslovne banke iznosi 9.327.998,43 kn, a u blagajni 0,00 kn.

**161 –** potraživanja za poreze iznose 124.760,54 kn i u potpunosti su usklađena sa stanjem u Poreznoj upravi Bjelovar jer su njima povjereni poslovi obračuna i naplate tih potraživanja.

**164 –** potraživanja za prihode od imovine su znatno smanjena u odnosu na prethodnu godinu jednim dijelom zbog primjene preporuka provedene revizije sukladno kojoj su potraživanja za zakup poljoprivrednog zemljišta isknjižena za naredne godine (bila su knjižena potraživanja do kraja razdoblja zakupa). Sukladno odluci Općinskog vijeća otpisano je potraživanje za zakup poslovnog prostora dječjeg vrtića jer je Općina Rovišće početkom godine preuzela osnivačka prava Dječjeg vrtića Palčica koji je imao navedeno dugovanje.

**165 –** potraživanja za upravne i administrativne pristojbe znatno je smanjeno prije svega zbog odluke Općinskog vijeća da se otpišu potraživanja starija od 6 godina jer je utvrđeno da nisu naplativa, jedan dio tih potraživanja je naplaćen zahvaljujući angažiranju vanjskog suradnika za provedbu naplate potraživanja. Budući da se u posljednjem kvartalu krenulo s postupkom slanja opomena, nisu se stigle poslati ovrhe za one koji su se oglušili na opomene. Plan je u prvom kvartalu 2023. godine sklopiti ugovor s odvjetničkim uredom kojem će se predati sva dokumentacija za provedbu ovrha.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 5

**6111** – Porez i prirez na dohodak – povećan je za 22% u odnosu na prethodnu godinu te je u potpunosti usklađen sa FINA izvještajima koje su nam dostavljeni

**6332** – Tekuće pomoći proračunu iz drugih proračuna u 2022. godini su ostvarene u iznosu 6.517.392,91 kn te se odnose na mjeru kompenzacije u iznosu 6.514.892,91 kn.

**6332 –** Kapitalne pomoći su ostvarene u iznosu 2.091.278,15 kn – 996.778,15 kn iz Ministarstva regionalnog razvoja i fondova EU za sufinanciranje sufinanciranja EU projekta gradnje i opremanja Kulturnog centra Rovišće; 477.000,00 kn iz Ministarstva turizma i sporta za izgradnju Sportskog igrališta u Rovišću, 120.000,00 kn iz Ministarstva prostornog uređenja, graditeljstva i državne imovine za izgradnju nogostupa u Podgorcima, 247.500,00 kn iz Središnji državni ured za demografiju i mlade za opremanje dječjeg igrališta u sklopu Dječjeg vrtića Palčica te 250.000,00 iz Ministarstva regionalnog razvoja i fondova EU za nogostup Rovišće- Kraljevac.

**6341 –** Tekuće pomoći od izvanproračunskih korisnika u iznosu 104.056,92 kn se odnose na sredstva HZZ za javne radove u 2022. godini zahvaljujući kojima su bile zaposlene 3 osobe na 6 mjeseci.

**6381** – Tekuće pomoći temeljem prijenosa EU sredstava – sredstva za provedbu projekta ZAŽELI: Da- želim posao II i Bilogorski puteljak svjetlosti

**6382** – Kapitalna pomoć temeljem prijenosa EU sredstava – isplaćena posljednja rata za proveden projekt opremanja i izgradnje Kulturnog centra Rovišće u iznosu 3.084.250,42 kn

**6531 –** Komunalni doprinos je ostvaren za 2.788% više nego prethodne godine. Nakon dužeg vremena izdana su rješenja za komunalne doprinose koja nisu rješavana prethodnih godina zbog pomanjkanja kadra. U Općini je zaposlena pripravnica koja je preuzela izdavanje ovih rješenja. Sukladno izdanim rješenjima išla je i naplata zbog čega je ostvarenje ovog prihoda ovoliko u odnosu na prethodnu godinu.

**6532** – Komunalna naknada je ostvarena u odnosu na prethodnu godinu za 161% više ponajviše zbog otpisa nenaplativih potraživanja starijih od 6 godina, ali i zbog započetog postupka naplate slanjem opomena od vanjskog suradnika. Tijekom 2023.godine će se poslati i ovrhe.

**6632** – Kapitalne donacije su ostvarene u iznosu 14.500,00 kuna i odnose se na darovana zemljišta od strane fizičkih osoba u korist Općine Rovišće

**312 –** Ostali rashodi za zaposlene- uvećani su u odnosu na prethodnu godinu zbog isplate božićnice osobama zaposlenim na projektu ZAŽELI Da-želim posao II koji je započeo početkom studeno 2022. godine.

**313** – Doprinos za mirovinsko osiguranje je ostvareno u iznosu 4.664,24 kn dok prethodnih godina nije bilo ovog rashoda. Tijekom ove godine je jedna od službenica dobila status osobe s invaliditetom zbog kojeg ima povećan mirovinski staž što je i uzrokovalo ovaj trošak-

**3211** – Službena putovanja su ostvarena u većem iznosu zbog osoba zaposlenih na projektu ZAŽELI Da – želim posao gdje im je isplaćivan trošak korištenja osobnog automobila za obilazak korisnika i općenito pružanje usluga projekta.

**3212** – Naknada za prijevoz – povećan broj zaposlenih osoba iz udaljenih mjesta, novo zaposlena pripravnica, jedna službenica je promijenila mjesto prebivališta iz Rovišća na udaljenije mjesto dok se jedna službenica vratila s roditeljskog dopusta – iz ovih razloga je povećana ova vrsta rashoda u odnosu na prethodno razdoblje.

**3223** – Energija – u odnosu na prethodnu godinu uvećani rashodi za 208.703,57 kn odnosno za 63% zbog povećanja cijena energenata

**3224** – Materijal i dijelovi za tekuće i investicijsko održavanje – najvećim dijelom se odnosi na tekuće održavanje i popravke službenog vozila za što je ostvaren povrat temeljem kasko osiguranja.

**3225** – vidi bilješku 042 Bilanca

**3231** – Usluge telefona, pošte i prijevoza su veće za 39% u odnosu na prethodnu godinu zbog preuzete obveze plaćanja poštanske naknade za općinske prihode

**3237** – Intelektualne i osobne usluge – u 2022.godini su se pripremali brojni projekti za najavljene javne pozive za što su se angažirali konzultanti, projektanti, geodeti te su provođeni kompleksni postupci javne nabave za koje su angažirani vanjski stručnjaci kako bi se kvalitetno proveli postupci nabave čime će se smanjiti šanse za financijskim korekcijama na EU projektima.

**3238** – Računalne usluge – ugovorena podrška održavanja informatičkih računovodstvenih sustava – povećan broj software sukladno čemu su povećane i naknade za mjesečnu podršku.

**3291** – Naknade za rad predstavničkih tijela ostvarene za 90% manje u odnosu na prethodnu godinu zbog toga što su u 2021. godini bili provođeni izbori, a naknade za rad izbornih tijela su bile knjižene na ovim računima.

**3293** – premije osiguranja veće za 56% u odnosu na isto razdoblje prethodne godine jer je jedna polica osiguranja više sklopljena i to za zgradu dječjeg vrtića

**3293** – reprezentacija povećana u odnosu na prethodnu godinu jer se prethodnih godina zbog covid krize nije održavala obilježavanje Dana Općine. U 2022. godini nakon dvije godine je obilježen Dan Općine zbog čega je ostvarenje ovog rashoda veće u odnosu na prethodnu godinu.

**3523 –** subvencije poljoprivrednicima i obrtnicima – u 2022.godini je proveden javni poziv za mjere potpora poljoprivredi za što je isplaćeno 266.228,00 kn dok je za mjere potpore razvoju turizma utrošeno 45.000,00 kn.

**3672** – od početka godine Općina ima proračunskog korisnika Dječji vrtić Palčica i ovaj iznos u potpunosti se odnosi na prijenose Dječjem vrtiću

**3721** – u 2022.godini po prvi put je raspisan javni poziv za mjere pomoći mladim osobama za stambeno zbrinjavanje zbog čega je i ostvarenje ovih rashoda znatno veće u odnosu na prethodnu godinu.

**3722** – za 80% su ovi rashodi manji u odnosu na prethodnu godinu. Početkom godine je Općina Rovišće preuzela osnivačka prava Dječjeg vrtića Palčica koji je prije bio u privatnom vlasništvu te je Općina sufinancirala troškove roditeljima na mjesečnoj bazi. U 2022.godini se ova vrsta naknade isplaćuje samo roditeljima čija djeca idu u vrtiće van Općine Rovišće. Općina Rovišće vrši prijenose proračunskom korisniku za mjesečne rashode (VIDI obrazloženje 3672)

**3812** – ostale tekuće donacije u naravi se odnose na otpis potraživanja temeljem Odluke Općinskog vijeća

**3822** – Općina Rovišće je odlukom Općinskog vijeća DVD-u Rovišće donirala sredstava u iznosu 1.087.021,28 kn za zatvaranje financijske konstrukcije EU projekta izgradnje vatrogasnog centra koja su im bila potrebna zbog financijske korekcije, kamate za kredit te van troškovničkih radova.

**7211** – Stambeni objekti – Općina ostvaruje prihod od prodaje stanova s područja bivše Općine Bjelovar, a naplatu istih vodi poduzeće Beming d.o.o.

**4111** – Općina Rovišće je odlukom Općinskog vijeća kupila imanje u vrijednosti 125.000,00 kn te su joj donirana zemljišta u vrijednosti 14.500,00 kn od fizičkih osoba.

**4213** – Asfaltirana je cesta u Podgorcima te nabavljena prometna signalizacija u vrijednosti 107.377,81 kn

**4214** – Modernizirana je javna rasvjeta u iznosu 425.312,50 kn, za rekonstrukciju nogometnog igrališta Rovišće je utrošeno 340.625,60 kn, za gradnju nogostupa i uređenje groblja je utrošeno 1.939.456,16 kn.

**422** – postrojenja i oprema – za računalnu opremu je utrošeno 2.699,00 kn, namještaj za opremanje vrtića, CK Predavac i ostale građevine u općinskom vlasništvu utrošeno je 45.832,85 kn, 312,49 kn je utrošeno za telefone te za klimatizaciju društvenog doma u Rovišću 53.848,75 kn.

**4262 –** vidi bilješku Bilanca 0262

**451** – dodatna ulaganja na građevinskim objektima – rekonstrukcija i opremanje dječjeg vrtića odnosno opremanje vanjskog igrališta u iznosu 263.235,00 kn

Bilješka broj 6.

**UTVRĐIVANJE REZULTATA**

**X678 -** ukupni prihodi i primici za obračunsko razdoblje iznose 19.094.326,47 kuna

**Y345-**  ukupni rashodi i izdaci iznose 14.347.763,83 kuna, što rezultira viškom prihoda i primitaka za 2022. godinu od 4.746.562,64 kuna. Općina Rovišće je iz prethodne 2021. godine imala 3.138.174,58 kuna prenesenog viška prihoda.

**X006 -**  utvrđen je višak prihoda i primitaka raspoloživ u sljedećem razdoblju u iznosu od 7.884.737,22 kune u obrascu PR-RAS.

Bilješka broj 7.

**DODATNI PODATCI**

Općina Rovišće je početkom izvještajnog razdoblja imala pet stalno zaposlena. Općinskog načelnika koji svoj posao obavlja profesionalno, pročelnicu Jedinstvenog upravnog odjela, višu stručnu suradnicu za financije i računovodstvo, referenticu za knjigovodstvo i blagajnu te komunalnog redara, a od 25. kolovoza 2022. godine na neodređeno je zaposlena i stručna suradnica za informiranje i projekte. 1. lipnja 2022. godine je zaposlena i pripravnica na radnom mjestu višeg referenta za opće i uredske poslove.

U studenom se počeo ponovo provoditi projekt ZAŽELI Da-želim posao II u sklopu kojeg je zaposleno 15 žena koje su započele sa radom 01. studenoga 2022. godine na određeno vrijeme do 30.04.2023.

Kroz 2022. godinu su 3 osobe bile zaposlene u javnim radovima, od kojih su 2 osobe završile s radom 30.11.2022. godine dok je 1 osobi isticao ugovor 31.01.2023. godine.

DANA I PRIMLJENA JAMSTVA, GARANCIJE, ZADUŽNICE

Bilješka broj 22.

Općina Rovišće je u 2022. godini u izvan bilančnim zapisima ima primljene sljedeće garancije i zadužnice u iznosu 5.184.656,64 kn (2.124.656,64 kn iz prethodnih godina)

1. Bankovna garancija – 200.000,00 kn – Hidroregulacija d.d. – jamstvo za ozbiljnost ponude tržnica

2. Bankovna garancija – 200.000,00 kn - EDING d.o.o. – jamstvo za ozbiljnost ponude tržnica

3. Bankovna garancija – 200.000,00 kn - DEMARING d.o.o. – jamstvo za ozbiljnost ponude tržnica

4. Bankovna garancija – 200.000,00 kn - NOVI STAN d.o.o. – jamstvo za ozbiljnost ponude tržnica

5. Bankovna garancija – 200.000,00 kn - POLTING d.o.o. – jamstvo za ozbiljnost ponude tržnica

6. Bankovna garancija – 200.000,00 kn - MAGNUM SUPRA d.o.o. – jamstvo za ozbiljnost ponude tržnica

7. Bankovna garancija – 200.000,00 kn - TOM GRADNJA d.o.o. – jamstvo za ozbiljnost ponude tržnica

8. Bjanko zadužnica – 50.000,00 kn – BEGEOM INŽENJERNG d.o.o.

9. Bjanko zadužnica – 500.000,00 kn – IGP KAJBA d.o.o.

10. Bjanko zadužnica – 50.000,00 kn – B-PROJEKT d.o.o.

11. Bjanko zadužnica – 10.000,00 kn – Techno Win Machine d.o.o.

12. Bjanko zadužnica – 500.000,00 kn – Redox d.o.o.

13. Bjanko zadužnica – 50.000,00 kn – ESG INSIGHT – jamstvo za uredno ispunjenje ugovora

14. Bjanko zadužnica – 500.000,00 kn – Komunalac Rovišće d.o.o. – jamstvo za uredno ispunjenje ugovora

Što se danih jamstava tiče u 2022. godini u izvanbilančnim zapisima je:

1. Zadužnica na iznos 300,00 eura Gradskoj plinari Zagreb – OPSKRBA jamstvo za ugovor za opskrbu plinom
2. Bjanko zadužnica na iznos 500.000,00 kn Središnjem državnom uredu za demografiju i mlade za jamstvo ugovoru sklopljenom za sufinanciranje opremanja dječjeg igrališta u sklopu dječjeg vrtića

*Sastavila :*

Viša stručna suradnica

za financije i računovodstvo

Sanja Horvat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAČELNIK**

**OPĆINA ROVIŠĆE**

Slavko Prišćan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_